Slike simuleringer brukes blant annet for å simulere eller etterligne for eksempel endringer i klimaet. På den måten er det mulig å finne ut hva slags klimaendringer i som kan skje lokalt, for eksempel i Norge, og globalt, verden sett som helhet. Den framtidige befolkningsveksten kan også simuleres i et dataprogram. Da er det nødvendig å legge inn det vi vet om befolkningsveksten i verden fram til i dag. Hvor mange som dør og blir født hvert år er viktig å ha med i en slik simulering. Hvis det flytter mange mennesker inn eller ut av et område er det nødvendig å ha med det i simuleringen.